kardosdrur/scandi-wiki huggingface dataset:
Black-out

Black-out er en spillefilm fra 1970 instrueret af Christoffer Bro efter eget manuskript.

Handling 
Fem unge deltager i en våd fest. Under festen bliver en mand påkørt og dræbt i nærheden. Bilisten flygter. Næste dag kan en af de unge ikke huske noget fra tiden omkring ulykken. Er han den skyldige? Et vidne leder politiet på sporet.

Referencer

Eksterne henvisninger 
 

Spillefilm fra Danmark
Danske film fra 1970
Beast (film fra 2011)

Beast er en film instrueret af Christoffer Boe efter eget manuskript.

Handling 
Beast er et psykologisk drama, der med et intenst blik ser på et ægteskab i opløsning, hvor frygten, kærligheden og hadet fortærer de to elskende. Bruno elsker Maxine, og hans kærlighed til hende er uudslukkelig. Men hendes kærlighed til ham har forandret sig. Maxine prøver at slippe væk - men Bruno vil ikke give slip. Selv ikke da han opdager, at Maxine er ham utro. Hvor langt har han tænkt sig at gå for at holde på sit livs kærlighed? Da Maxine endelig vil forlade Bruno for sin nye elsker, bliver Bruno pludseligt alvorlig syg, og hun må ændre sine planer. Hun kan ikke forlade ham nu - men hvor længe vil elskeren vente på hende? Og hvad er det, Bruno fejler? Det fører mod en slutning, hvor ikke alle kan blive lykkelige.

Referencer

Eksterne henvisninger 
 

Film instrueret af Christoffer Boe
Spillefilm fra Danmark
Danske film fra 2011
Dansksprogede film
Caroline - den sidste rejse

Caroline - den sidste rejse er en dansk spillefilm fra 2010, der er instrueret af Henrik Kolind efter manuskript af Christine Hermansen.

Handling 
Filmen er en moderne fortolkning af Caroline Mathildes ægteskab med kong Christian 7., forholdet til Johann Friedrich Struensee og hendes efterfølgende udvisning fra Danmark. I en visuel malerisk stil, der leder tankerne hen på Vilhelm Hammershøi, fortæller den om magtkampen i en større dansk virksomhed.

Medvirkende 
 Rikke Buch Bendtsen  - Louise 
 Kim Bodnia - Johan
 Morten Hauch-Fausbøll  - Christian
 Christine Hermansen - Caroline Mathilde
 Lisbet Lundquist  - Augusta
 Finn Nielsen - Ove
 Flemming Pless - Præst
 Priscilla S. Rasmussen - Cathrine
 Asger Reher - Chauffør
 Hanne Uldal - Juliane

Referencer

Eksterne henvisninger 
 

Spillefilm fra Danmark
Danske film fra 2010
Den store Flyver

Den store Flyver er en dansk stumfilm fra 1911, der er instrueret af Urban Gad efter manuskript af Christian Nobel.

Handling 
Flyveren Arthur Vidart har meget gæld og er kommet i kløerne på en ågerkarl. Han kan betale denne, såfremt han vinder den for en højdeflyvning udsatte præmie på 5000 kr. Vidart har også en søster, Else, og Vidarts konkurrent til højdeflyvningen, Jean Aubert, er meget forelsket i hende. Else overtaler Aubert til at lade Vidart vinde og alt ender godt: Vidart får præmien og Aubert får hans søster.

Referencer

Eksterne henvisninger 
 

Dramafilm fra Danmark
Stumfilm fra Danmark
Danske film fra 1911
MollyCam

MollyCam er en film instrueret af Aage Rais-Nordentoft efter manuskript af Christian Lollike.

Handling 
16-årige Molly henvender sig til politiet efter at have været udsat for gruppevoldtægt. Hun er bare ikke sikker på om det var hendes egen skyld. Molly filmer alt. Også sit seksuelle forhold til kæresten Zako. Sammen har de iscenesat Mollys fantasi om at være sammen med flere mænd på en gang. Politimanden Jens søger via Mollys egne videooptagelser at komme til bunds i sagen. Han bliver mere og mere tiltrukket af Molly og kæmper en indre kamp mellem ansvar og begær.

Referencer

Eksterne henvisninger 
 

Spillefilm fra Danmark
Danske film fra 2008
Fuglejagten

Fuglejagten er en film instrueret af Christian Dyekjær, der har skrevet manuskript af  med Mette Damgaard-Sørensen.

Handling 
12-årige Victor og hans far er taget til det årlige ornitologi-stævne, hvor Victor vil bevise sit værd ved at spotte den mest sjældne fugl og vinde 1.-præmien for sin fars skyld. Det virker realistisk, da sidste års vinder, den opblæste Daniel, har brækket benet og ikke kan deltage. Men Daniel dukker op, og nu sættes kampen ind, og alle kneb gælder...

Referencer

Eksterne henvisninger 
 

Børnefilm fra Danmark
Danske film fra 2012
Kufferten

Kufferten er en film instrueret af Charlotte Madsen efter eget manuskript.

Handling 
I 1940'ernes krigsramte Danmark fylder Marie 10 år. Det fejres i forældrenes bageri hvor hun og fætteren Sebastian på 13 år daglig hjælper til. Men den ellers beskyttede tilværelse hører op da en flok soldater stormer butikken og tager både Maries far og mor med med sig. Sammen med Sebastian drager Marie ud for at genfinde forældrene. Selvom realiteterne giver få chancer er Marie fuld af forhåbning, medens Sebastian gruer for den dag han må fortælle sandheden.

Medvirkende
 Helena Quist Kristensen som Marie
 Aske Svane Qvist som Sebastian
 Michael Asmussen som Leo
 Therese Glahn som Agnes
 Sasha Henriksen som Ellen
 Laurids Rolann som Ollie
 Sofie Lassen-Kahlke som Erna
 Vigga Bro som Ragnhild
 Peter Mygind som Officeren
 Gustav Møller Kaag som Matthias

Referencer

Eksterne henvisninger 
 

Danske film fra 2012
Spillefilm fra Danmark
Opstandelsen (film fra 2010)

Opstandelsen er en film instrueret af Casper Haugegaard efter eget manuskript.

Handling 
Opstandelsen bringer zombiernes rædsler ind i Guds eget hus. Simons tre søskende samles til hans begravelse, men det varer ikke længe, før helvede bryder løs. De døde rejser sig fra deres grave, og de tre søskende må flygte ned i den mørke kælder under kirken. Her må de samle alle deres kræfter, inden de skal stå ansigt til ansigt med horden af zombier i en brutal og bloddryppende kamp om at undslippe Guds hus i live.

Referencer

Eksterne henvisninger 
 

Danske film fra 2010
Zombiefilm
Spillefilm fra Danmark
Den milde smerte

Den milde smerte er en dansk spillefilm fra 2014 med instruktion og manuskript af Carsten Brandt.

Handling 
Under en snestorm kæmper en filminstruktør sig frem til et hus som har tilhørt en verdensberømt afdød forfatter (Thorkild Hansen). Han bryder ind og stjæler et omfattende materiale som han isolerer sig med, i nogle efterårsmåneder, i en lille biograf i Sverige. I disse måneder kæmper instruktøren desperat for at få hold på dette enorme materiale, så det kan blive til den poetiske og smertefulde film, han i så mange år har drømt om at lave. Et materiale, som er optagelser fra Paris i 50'erne, fra Italien, Comosøen, fra Ægypten og den lille ørken "Failika" i Den Persiske Bugt.

Referencer

Eksterne henvisninger 
 

Danske film fra 2014

Film fra Danmark (administrationskategori)
Spillefilm fra Danmark
Bryggerens Datter

Bryggerens Datter er en stumfilm fra 1912, der er instrueret af Rasmus Ottesen efter manuskript af Carl Th. Dreyer og Viggo Cavling.

Handling 
Den gamle brygger Steffensen har kun to passioner: bryggeriet, der er gået i arv til ham fra slægt til slægt, og hvis traditioner han derfor holder højt, og datteren, hvis yndige ansigt er det udtrykte billede af hans afdøde hustru. Bryggeren inviterer sin brygmester til et selskab, der om aftenen skal finde sted i bryggerens villa. Brygmesteren og bryggerens datter går efter et spil tennis hver til sit for at klæde om til selskabet om aftenen. Under selskabet benytter brygmesteren en lejlighed til et frieri til bryggerens datter, men hun er i mellemtiden blevet mere interesseret i en ung bryggerimedarbejder. 

Brygmesteren går forbitret fra selskabet, og i et efterfølgende klammeri med sin tidligere elskerinde får han startet en brand på bryggeriet, som han nu beskylder den unge bryggerimedarbejder, som bryggerens datter er forelsket i, for at have startet. Imidlertid bringes der et indicium til veje, der skal blive fældende for ham, der er den virkelige årsag til branden. På gerningsstedet findes et tørklæde, der kan sættes i forbindelse med brandstifteren. Bryggerens datter, der ikke tror på arbejderens skyld, kommer til stedet med en politihund, og snart finder politiet det rigtigst at bemægtige sig brygmesterens person.

Men det lykkes brygmesteren at flygte, og nu starter en hektisk jagt, først i biler, så til havs og hest og siden op i en kæmpe-attrap i form af en hushøj flaske. Brygmesteren løber op i flasken, fra hvis øverste platform han kaster et tov ud, og han firer sig ned til jorden. Men politiet har været hurtigere, og da han når jorden, sker retfærdighed fyldest. Historien får et kønt og glædeligt efterspil, da den unge bryggeriarbejder får bryggerens datter til ægte.

Medvirkende 
 Olaf Fønss - Erik Holk, bryggeriarbejder
 Rasmus Ottesen - I.M. Steffensen, bryggeriejer
 Emilie Sannom - Emma, bryggeriejerens datter
 Richard Jensen - Otto Schultz, inspektør på bryggeriet
 Jacoba Jessen - Bryggeriarbejderske
 Wanda Mathiesen - Varietédanserinde
 Elna Panduro - Danserinde
 Peter S. Andersen - Politiagent
 Stella Lind - Medvirkende
 Tippe Lumbye - Medvirkende

Referencer

Eksterne henvisninger 
 

Dokumentarfilm fra Danmark
Stumfilm fra Danmark
Danske film fra 1912
Rovedderkoppen

Rovedderkoppen er en film instrueret af August Blom efter manuskript af Carl Th. Dreyer, Sven Elvestad.

Handling 
Hun opfordrer nu Charlie til at efterskrive sin velhavende brors navn på en veksel, men dette nægter Charlie og bestemmer sig for at dø for egen hånd, da han heller ikke tør vise sig for Rovedderkoppens øjne igen. Grosserer Falkenberg sværger at ville hævne broderens død og henvender sig til detektiven Asbjørn Krag. Dette erfarer Rovedderkoppen gennem sine talrige spioner, og hun planlægger at få stemplet grosserer Falkenberg som falskspiller. Dette lykkes dog ikke takket være detektiv Krags snarrådighed.

Referencer

Eksterne henvisninger 
 

Film instrueret af August Blom
Stumfilm fra Danmark
Danske film fra 1916
Carl Th. Dreyer
Der var engang (film fra 1922)

Der var engang er en dansk stumfilm fra 1922, der er instrueret af Carl Th. Dreyer efter manuskript af ham selv og Palle Rosenkrantz. Filmen er baseret på Holger Drachmanns skuespil af samme navn fra 1885 (opført 1887), som bygger på H.C. Andersens eventyr Svinedrengen, udgivet første gang i december 1841.

Handling 
Prinsessen af Illyrien, som har sagt nej til alle de fine bejlere, der har friet til hende, begynder at interessere sig for en tater, som driver omkring i nærheden af slottet, og som i virkeligheden er ingen anden end prinsen af Danmark med sin ven, Kasper Røghat. Prinsen lokker med sit magiske legetøj, skralde og kobberkeddel, prisen er kys og en nat i prinsessens kammer. Kasper Røghat sørger for, at kongen får besked om 'affæren', og prinsessen smides på porten af sin far. Hun må forlade sit land og sammen med prinsen bosætte sig i Danmark, hans land. Som fattig pottemagerske kommer hun til at gå igennem en række prøvelser, der skal gøre det af med hendes hovmod og overlegenhed, men til gengæld afsløre hendes sande følelser for hendes fremtidige mand. Som i alle gode eventyr ender historien naturligvis med bryllup.

Medvirkende 
 Peter Jerndorff - Kongen af Illyrien
 Clara Pontoppidan - Prinsessen af Illyrien
 Svend Methling - Prinsen af Danmark
 Hakon Ahnfelt-Rønne - Kaspar Røghat
 Torben Meyer - Ceremonimesteren
 Karen Thalbitzer - Bolette Fadebursterne
 Valdemar Schiøler Linck - Papegøje-Kammerherren
 Viggo Wiehe - Schweitzeren
 Mohamed Archer - Første frier
 Henry Larsen - Anden frier
 Lili Kristiansson - Første hofdame
 Zun Zimmermann - Anden hofdame
 Bodil Faber - Tredje hofdame
 Emilie Walbom - Køgemesterinden
 Lars Madsen - Bissekræmmeren
 Wilhelmine Henriksen - "Doktor-Dorthe"
 Frederik Leth - Kulsvieren
 Musse Scheel - Overhovmesterinde
 Gerda Madsen

Referencer

Eksterne henvisninger 
 

Stumfilm fra Danmark
Danske film fra 1922
Film instrueret af Carl Th. Dreyer
Penge (film)

Penge er en dansk stumfilm fra 1916, der er instrueret af Karl Mantzius efter manuskript af Carl Th. Dreyer.

Handling 
Klokken slår 11 på børsuret, da Saccard træder ind i børsrestauranten. Hans blik glider hurtigt hen over gæsterne, der sidder sammenstuvede ved små borde, og hans ansigt får et forundret udtryk. Den han søger er øjensynlig ikke til stede. Han sætter sig ved et af de små borde. Saccard dvæler i erindringen ved det sidste års begivenheder. Så vidt var det altså kommet ham efter den ulykkelige byggeaffære i fjor. De mennesker, som nu kun ofrer ham ligegyldighed, var dengang flokkedes om hans stol. Men nu vil Saccard ikke længere nøjes med et skin af rigdom; en solid, grundmuret bygning, guldets sande majestæt, der troede på fulde pengeposer, var hans mål.

Men for at nå dette mål, må Saccard have støtte fra sin bror, Rougon, den altformående minister, der efter katastrofen i fjor havde brudt med ham. Saccard tør ikke selv opsøge broderen, men via en tjener får han et brev fra broderen, der kun vil hjælpe ham med en stilling, hvis han lover at rejse til en af de franske kolonier. Ægget af broderens hån tager han hjem, hvor han læser et brev fra ingeniør Hamelin, der opholder sig i Lilleasien; et sted der efter hans mening rummer rige muligheder. Ville en rigmand blot række ham en hjælpende hånd, skulle han kunne mangfoldiggøre hans millioner.

Denne begejstring fænger i Saccards let modtagelige sind. Her har han jo et mål for virkeliggørelsen af sin drøm, men han vil gå forstandsmæssig til værks, bruge videnskab og penge som løftestang. Efter fem måneders slid og gode portioner fusk er han endelig nået så vidt, at den fremtidige bestyrelse i "Universalbanken" kan afholde sit konstituerende møde. Nu da Saccard atter har rådighed kan han ikke bekæmpe spekulationslysten. Han gennemfører et storslået køb af papirer, der som følge af krigsrygter er faldne. Ved sit kup har Saccard tjent seks millioner; fire til banken og to til sig selv. Men udfaldet af en børsduel er Saccards fuldstændige ruin og "Universalbanken"s fallit.

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1916
Balloneksplosionen

Balloneksplosionen er en stumfilm fra 1913 instrueret af Kay van der Aa Kühle efter manuskript af Carl Th. Dreyer.

Handling 
Med medfødt kvindelig list lægger hun nu en plan. I en vase lægger hun en seddel med teksten: "Den der befrier mig fra min ensomhed skal få mit hjerte. Amalie". Amalie lægger hele sin fremtid i hænderne på et ungt bud, der videregiver hendes vase til den unge millionær, Jack Morton. Da vasen efter noget tid går i stykker, ser han sedlen. Jack Morton bliver ganske forstemt over, at en væsen kan være så ulykkeligt, og han beslutter sig for at finde den unge Amalie. Da han omsider står ansigt til ansigt med hende, bliver det hans mission atter at få den unge kvinde ud i friheden.

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1913
Krigskorrespondenter

Krigskorrespondenter er en dansk stumfilm fra 1913, der er instrueret af Vilhelm Glückstadt efter manuskript af Carl Th. Dreyer.

Handling 
Journalist Bretton har omsider opnået et avancement. Han har fået overdraget det hverv at forsyne det hovedstadsblad, han repræsenterer, med efterretninger fra den krig, som længe har hersket i Sydeuropa. Forsynet med et anbefalingsbrev fra krigsministeren sætter han sig veltilfreds i toget, der skal føre ham til krigsskuepladsen. Han er ung, rask og har ingen at tage afsked med. Undervejs træffer han en kollega ved navn Clark, der har samme mål.

Langt borte fra byen bor den fattige fårehyrde Nikiva med sin datter Scura. De tror sig sikre for de fjendtlige soldater i den afsides egn, men en dag indhenter krigsuhyret dem, og inden aften er Scura faderløs. I dybe tanker sidder Scura ved sin faders grav, da hun hører råb om hjælp. Hun går efter lyden og finder Bretton forulykket, styrtet ned i en dyb kløft. Støttet og hjulpet af Scura når han atter tilbage til det sted, hvorfra han er styrtet ned. Hans første tanke gælder det anbefalingsbrev fra ministeren, der kan skaffe hans blad de store muligheder - men se, det er røvet, uden tvivl stjålet af hans "ven" og "kollega" Clark. Ved hjælp af Brettons anbefalingsbrev skaffer Clark sig en venlig modtagelse i hovedkvarteret. Generalen giver ham mange oplysninger, og Clark har rigeligt stof til en fængslende artikel. Da Bretton ankommer til hovedkvarteret mistænkes han for spionage, da han ikke har de nødvendige papirer, og han bliver reddet af Scura, der elsker ham.

Det lille fredelige hus, i hvilket Scura har levet hele sit liv, er ikke mere. En rå og overmægtig fjende har jævnet huset med jorden, og hun må nu forladt og fattig flygte bort ind i det øde, hærgede land. Med usigelig vanskelighed lykkes det Scura at komme gennem den barske krig, og med fintmærkende instinkt har hun forstået, at Bretton er hende nær. Hun trækker Bretton ud af et brændende fly. For Bretton venter et sidste spændende opgør med Clark. Begge har de sikret sig de sidste nyheder - men hvem når at få dem afleveret først?

Medvirkende 
 Emanuel Gregers - Bretton, journalist
 Bertel Krause - Clark, journalist
 Emilie Sannom - Scura
 Richard Jensen - Generalen
 Grethe Ditlevsen - Danser
 Ellen Tegner - Haremsdame
 Emilie Smith - Danser
 Valdemar Møller

Referencer

Eksterne henvisninger 
 

Stumfilm fra Danmark
Danske film fra 1913
Den skønne Evelyn

Den skønne Evelyn er en dansk stumfilm fra 1916, der er instrueret af A.W. Sandberg efter manuskript af Carl Th. Dreyer. Filmen er baseret på Viggo Cavlings roman af samme navn fra 1909.

Handling 
Evelyn Milton debuterer som danserinde på Empire-teatret. Hun er endnu kun en nyudsprungen blomst, et 17 års barn, der er ganske uvidende om livet mellem kulisserne med alle dets intriger. Derfor snubler hun også så meget lettere, da hendes første alvorlige fristelse møder hende i milliardæren Hugo Hydes skikkelse. Hugo Hyde er hovedaktionær i Empire-teatret og betragter det som en selvfølge, at han har tilladelse til at gøre kur til de unge damer, som er engageret ved teatret. Han bliver da også højlig forundret, da Evelyn meget bestemt afviser ham, men opgiver dog ikke ævret. Da han ingen vegne kan komme med magt, forsøger han med list, og det lykkes ham til sidst at fange hende i sit garn.

I det halve år, som nu går, færdes Evelyn overalt sammen med Hugo Hyde, men lykken finder hun ikke, og efter nogen tid bryder de med hinanden. Nu træffer Evelyn Cecil Gray, der med det samme erklærer hende sin fulde kærlighed: han bryder sågar med sin familie for at få hende. Imidlertid vender en tanke hele tiden tilbage: han kan ikke forlige sig med, at Evelyn tidligere har tilhørt kvindeforføreren Hugo Hyde, og hans had til manden vokser dag for dag. Til Evelyns og hans bryllup slutter festen på varieté. Pludselig dukker Hugo Hyde op, og i raseri griber Cecil Gray en revolver fra en optrædende cowboy, og Hugo Hyde falder til jorden, dog ikke livstruende såret.

Cecil Gray føres nu væk, og der er ingen hjælp at hente fra hans rige far, der har slået hånden af ham. Hans mor kan ikke skaffe de 100.000 dollars, som en dygtig defensor kræver som garanti for at tage sagen. Evelyn overhører ved et tilfælde to jockeyers samtale. De har planer om et svindelnummer, og Evelyn låner nu 10.000 dollars i sit indbo, som hun sætter på den rette hest. Imidlertid taber hun pengene senere ved spillebordet og er ganske fortvivlet, da pludselig igen Hugo Hyde dukker op. Han fortæller hende, hvor meget han savner hende, og en desperat plan dukker op i Evelyns hoved: Hvis Hyde vil sætte 100.000 dollars på sort ved spillebordet, og sort kommer ud, da vil hun tilhøre ham. Kommer til gengæld rødt ud, tilfalder pengene Evelyn. Det originale forslag tiltaler Hyde, og han taber. Skæbnen har talt. Nu kan defensoren vinde sagen for Cecil Gray, og det unge par få hinanden.

Medvirkende 
 Rita Sacchetto - Evelyn Milton
 Tronier Funder - Hugo Hyde
 Henry Seemann - Cecil Gray
 Philip Bech - Gray, millionær, Cecils far
 Marie Dinesen - Anna Gray, Cecils mor
 Peter Palludan - Rubins, advokat

Referencer

Eksterne henvisninger 
 

Stumfilm fra Danmark
Danske film fra 1916
Carl Th. Dreyer
Guldets Gift

Guldets Gift er en dansk stumfilm fra 1916, der er instrueret af Holger-Madsen efter manuskript af Carl Th. Dreyer. Filmen er baseret på Carl Gandrups roman Lerhjertet fra 1913.

Handling 
Den unge bankbogholder Karl Breide og frue har modtaget invitation til middag hos bankens direktør, hr. Granth, og på en måde danner denne indbydelse indledningen til den ulykke, der fra nu af dag for dag nærmer sig det Breide'ske hjem, som en lavine vokser sig større og større for til sidst at knuse to menneskers lykke i sit fald. Bankbogholder Breide overraskes af en yderst nedslående meddelelse. Hans fader er afgået ved døden, og ved en kritisk gennemgang af hans regnskaber viser det sig, at han er gået i sin grav som en bedrager. En af den afdødes venner påtager sig imidlertid at dække over bedragerierne ved af egen lomme at indskyde den manglende sum, men han betinger sig, at den unge Breide skal forpligte sig til at tilbagebetale beløbet med 4000 kroner om året.

For at redde sin faders navn og sit eget fra vanære må bankbogholder Breide gå ind på denne ordning. De sidste år er hans indtægter beløbet sig til 8000 kroner om året, så med den nye afdragsordning bliver det meget vanskeligt at eksistere. Han beslutter sig for at søge en stilling som underdirektør for Citybanken, en stilling han får takket være sin kone Klaras snarrådige bearbejdelse af bankdirektørens søn, Herbert Granth, der har et godt øje til hende. Granth sætter sig nu for at skubbe Breide til side for at få Klara som hustru.

Da Breide avancerede til underdirektør, erhvervede han sig en farlig fjende i direktørens privatsekretær Selbach, der selv aspirerede til den nye stilling. Denne mand udspionerer den forhenværende bankbogholder og konstaterer, at der er sket besvigelser til et beløb af 28.000 kroner. Endelig er Breide gået i fælden. Granth vil betale hans gæld og skaffe ham en stilling i udlandet, men kun på en betingelse: at Klara vil blive hans. Men Klara har besluttet sig at blive hos sin mand. Herbert Granth dræber sig selv af sorg, og hans far, bankdirektøren, der på samme tid mister sin eneste søn og den kvinde, der er kommet til at betyde livet for ham, følger ham i døden. Begge to knuses under den lavine, de selv har fremkaldt.

Medvirkende 
 Agnete von Prangen - Fru Klara Breide
 Carlo Wieth - Karl Breide, bankbogholder
 Peter Fjelstrup - Bankdirektør Granth
 Anton de Verdier - Herbert, billedhugger, Granths søn
 Frederik Jacobsen - Selbach, privatsekretær hos Granth

Referencer

Eksterne henvisninger 
 

Film instrueret af Holger-Madsen
Stumfilm fra Danmark
Danske film fra 1916
Carl Th. Dreyer